Αναγγελία δραστηριοποίησης μαθητευόμενου δύτη
Κατάθεση από τον αιτούντα (δια ζώσης ή ταχυδρομικά)
Oι ενδιαφερόμενοι πρέπει να είναι, ηλικίας δέκα οκτώ (18) ετών έως εβδομήντα (70) ετών.
Oι ενδιαφερόμενοι πρέπει να είναι κάτοχοι πιστοποιητικού αυτοδύτη, το οποίο έχει εκδοθεί σύμφωνα με το εκπαιδευτικό πρόγραμμα Οργανισμού, που έχει αναγνωρισθεί σύμφωνα με τις διατάξεις του ν. 3409/2005 (Α΄ 273), μετά από εκπαίδευσή τους από, εξουσιοδοτημένο από τον Οργανισμό, Παροχέα Καταδυτικών Υπηρεσιών Αναψυχής
Oι ενδιαφερόμενοι πρέπει να είναι κάτοχοι πιστοποιητικού αυτοδύτη, το οποίο έχει εκδοθεί από το Παράρτημα της Σχολής Υποβρυχίων Καταστροφών (Σ.Υ.Κ.) του Κέντρου Δια Βίου Μάθησης Επιπέδου 2 (Κ.Δ.Β.Μ.-2) του Κέντρου Εκπαίδευσης (Κ.Ε.) ΠΑΛΑΣΚΑΣ.
Oι ενδιαφερόμενοι πρέπει να είναι κάτοχοι πτυχίου της Σχολής Δυτών Καλύμνου.
Oι ενδιαφερόμενοι πρέπει να είναι κάτοχοι πτυχίου αυτοδύτη, που έχει εκδοθεί σύμφωνα με τις διατάξεις του Γενικού Κανονισμού Λιμένων αριθ. 5 (Β΄ 858/94), όπως ίσχυε ή σύμφωνα με τις διατάξεις της πργ. 3 του άρθρου 17 του ν. 3409/2005 (Α΄ 273).
Oι ενδιαφερόμενοι πρέπει να μην είναι είναι φυγόποινοι ή φυγόδικοι και δεν έχουν καταδικαστεί τελεσίδικα ή αμετάκλητα για αρχαιοκαπηλεία, ληστεία, ανθρωποκτονία από πρόθεση, λαθρεμπορία, κατοχή, χρήση ή εμπορία ναρκωτικών, εκμετάλλευση πορνών και σωματεμπορία, αποπλάνηση, βιασμό, εξαναγκασμό σε ασέλγεια, κλοπή, πλαστογραφία, απάτη, υπεξαίρεση, παράνομη αλιεία με χρήση εκρηκτικών ή χημικών ή φυτικών υλών, πρόκληση ναυαγίου από πρόθεση, του νόμου περί μεσαζόντων ή έχουν καταδικαστεί τελεσίδικα ή αμετάκλητα και να μην έχει παρέλθει πενταετία για τα πλημμελήματα ή δεκαετία για τα κακουργήματα.
Oι ενδιαφερόμενοι πρέπει να είναι υγιείς και ικανοί για την άσκηση του επαγγέλματος του δύτη.
Για την ψηφιακή υποβολή της αίτησης, απαιτείται η χρήση κωδικών taxisnet
Προϋποθέσεις περί μη τέλεσης αξιόποινων πράξεων
Η διαδικασία αφορά στην υποβολή αίτησης-αναγγελίας από ενδιαφερόμενο σε Λιμενική Αρχή, προκειμένου να του χορηγηθεί βεβαίωση συνδρομής νόμιμων προϋποθέσεων για τη δραστηριοποίησή του ως μαθητευόμενου δύτη.
Αποδεικτικό καταβολής ποσού 5,00 € υπέρ του Ειδικού Κλάδου Οικονομικής Ενίσχυσης Μερισματούχων Ναυτικού (Ε.Κ.Ο.Ε.Μ.Ν.).
Για άσκηση επαγγελματικής δραστηριότητας
Ευκρινές φωτοαντίγραφο πιστοποιητικού αυτοδύτη
Ευκρινές φωτοαντίγραφο πιστοποιητικού αυτοδύτη το οποίο έχει εκδοθεί από το Παράρτημα της Σχολής Υποβρυχίων Καταστροφών (Σ.Υ.Κ.) του Κέντρου Δια Βίου Μάθησης Επιπέδου 2 (Κ.Δ.Β.Μ.-2) του Κέντρου Εκπαίδευσης (Κ.Ε.) ΠΑΛΑΣΚΑΣ.
Ευκρινές φωτοαντίγραφο πτυχίου της Σχολής Δυτών Καλύμνου.
Ευκρινές φωτοαντίγραφο πτυχίου αυτοδύτη, που έχει εκδοθεί σύμφωνα με τις διατάξεις του Γενικού Κανονισμού Λιμένων αριθ. 5 (Β΄ 858/94), όπως ίσχυε ή σύμφωνα με τις διατάξεις της πργ. 3 του άρθρου 17 του ν. 3409/2005 (Α΄ 273).
Υπεύθυνη δήλωση του άρθρου 8 του ν. 1559/1986 (Α΄ 75), στην οποία δηλώνει: (1) δεν διώκομαι ως φυγόποινος ή φυγόδικος. (2) δεν έχω καταδικαστεί τελεσίδικα ή αμετάκλητα για αρχαιοκαπηλεία, ληστεία, ανθρωποκτονία από πρόθεση, λαθρεμπορία, κατοχή, χρήση ή εμπορία ναρκωτικών, εκμετάλλευση πορνών και σωματεμπορία, αποπλάνηση, βιασμό, εξαναγκασμό σε ασέλγεια, κλοπή, πλαστογραφία, απάτη, υπεξαίρεση, παράνομη αλιεία με χρήση εκρηκτικών ή χημικών ή φυτικών υλών, πρόκληση ναυαγίου από πρόθεση, του νόμου περί μεσαζόντων ή έχω καταδικαστεί τελεσίδικα ή αμετάκλητα και έχει παρέλθει πενταετία για τα πλημμελήματα ή δεκαετία για τα κακουργήματα.
Ιατρικά πιστοποιητικά (βεβαιώσεις) που βεβαιώνουν την καταλληλότητα του για δραστηριοποίηση ως δύτη, κατόπιν εξέτασης από παθολόγο ή γενικό ιατρό, καρδιολόγο, πνευμονολόγο-φυματιολόγο, ψυχίατρο, οφθαλμίατρο ή ιατρό εξειδικευμένο στην υπερβαρική ιατρική.
Αντίγραφο δελτίου ταυτότητας ή άλλου ταυτοποιητικού εγγράφου όπως διαβατηρίου, άδειας οδήγησης ή ατομικού βιβλιαρίου κύριου ασφαλιστικού φορέα από τα προβλεπόμενα στην παράγραφο 4 του άρθρου 3 του ν.2690/1999 (Α΄ 45), όπως ισχύει
Το πιστοποιητικό εκδίδεται σύμφωνα με το εκπαιδευτικό πρόγραμμα Οργανισμού, που έχει αναγνωρισθεί σύμφωνα με τις διατάξεις του ν. 3409/2005 (Α΄ 273), μετά από εκπαίδευσή τους από, εξουσιοδοτημένο από τον Οργανισμό, Παρόχου Καταδυτικών Υπηρεσιών Αναψυχής.
Οι προαναφερόμενοι ιατροί μπορεί να είναι ιδιώτες ή από δημόσια νοσοκομεία και, εφόσον απαιτηθεί, μπορούν να συνεργάζονται με ιατρούς οποιασδήποτε ειδικότητας (ιδιώτες ή από δημόσια νοσοκομεία) για τον εφοδιασμό του εξεταζόμενου με το αντίστοιχο πιστοποιητικό, που να βεβαιώνει την καταλληλότητα για τη δραστηριοποίησή του ως δύτη.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Προϋποθέσεις για τη δραστηριοποίηση μαθητευόμενου δύτη
Η βεβαίωση συνδρομής νομίμων προϋποθέσεων (βεβαίωση) για τη δραστηριοποίηση ως μαθητευόμενος δύτης, ανακαλείται οποτεδήποτε εκλείψει κάποια από τις προϋποθέσεις άσκησης της δραστηριότητας, οι οποίες απαιτείται να συντρέχουν κατά την αναγγελία.
Τροποποίηση του Γενικού Κανονισμού Λιμένων υπ’ αρ. 10.
Έγκριση τροποποίησης του Γενικού Κανονισμού Λιμένων αριθμ. 10 «Για τις καταδυτικές εργασίες».
Έγκριση του Γενικού Κανονισμού Λιμένα με αριθμ. 10 «Για τις καταδυτικές εργασίες».
Διόρθωση σφάλματος στην υπ’ αρ. 2133.1/38725/2020/17-6-2020 απόφαση του Υπουργού Ναυτιλίας και Νησιωτικής Πολιτικής που δημοσιεύθηκε στο ΦΕΚ 2625/29-6-2020 (τ.Β΄).
Αίτηση θεραπείας ή ιεραρχικής προσφυγής κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωση της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφαση της για την αίτηση αυτή το αργότερο μέσα σε τριάντα (30) ημέρες εκτός αν από ειδικές διατάξεις προβλέπεται διαφορετική προθεσμία.
Για την άσκηση του επαγγέλματος του μαθητευόμενου δύτη, οι ενδιαφερόμενοι, ηλικίας δέκα οκτώ (18) ετών έως εβδομήντα (70) ετών, υποβάλλουν αίτηση-αναγγελία σε Λιμενική Αρχή, ενώ πρέπει να πληρούνται σωρευτικά οι προβλεπόμενες προϋποθέσεις.
Η Λιμενική Αρχή στην οποία υποβάλλεται η αναγγελία χορηγεί στον ενδιαφερόμενο βεβαίωση υποβολής αιτήματος.
Έλεγχος από την Λιμενική Αρχή τήρησης των προϋποθέσεων για την άσκηση του επαγγέλματος του μαθητευόμενου δύτη
Εάν από τον έλεγχο των δικαιολογητικών διαπιστωθεί ότι πληρούνται οι προβλεπόμενες προϋποθέσεις, η Λιμενική Αρχή εκδίδει, στο πρόσωπο που υπέβαλε την αναγγελία, σχετική βεβαίωση συνδρομής νόμιμων προϋποθέσεων (βεβαίωση) για τη δραστηριοποίηση του ως μαθητευόμενου δύτη.
Εάν από τον έλεγχο των δικαιολογητικών διαπιστωθεί ότι δεν πληρούνται οι προβλεπόμενες προϋποθέσεις, η εκάστοτε Λιμενική Αρχή απαγορεύει στον ενδιαφερόμενο τη δραστηριότητα του ως μαθητευόμενος δύτης.
Εντός πενήντα (50) ημερών από την αναγγελία, η Λιμενική Αρχή απαγορεύει τη δραστηριοποίηση του μαθητευόμενου δύτη, στην περίπτωση που δεν συγκεντρώνονται οι νόμιμες προϋποθέσεις προς τούτο ή δεν προκύπτει η συνδρομή τους από τα υποβληθέντα στοιχεία. Μετά την παρέλευση άπρακτης της πιο πάνω προθεσμίας, τεκμαίρεται ότι το επάγγελμα ασκείται ελευθέρως άρθρο 3 του ν. 3919/2011 (Α΄ 32), όπως ισχύει. Tο προαναφερόμενο χρονικό διάστημα έχει το χαρακτήρα της επιβαλλόμενης, στον ενδιαφερόμενο να ασκήσει το συγκεκριμένο επάγγελμα, υποχρέωσης αναμονής και αναβολής της έναρξης άσκησης αυτού, ώστε να παρασχεθεί στη Λιμενική Αρχή η δυνατότητα να διενεργήσει έλεγχο και ενδεχομένως, να απαγορεύσει την άσκηση του συγκεκριμένου επαγγέλματος, αν δεν υφίσταται ή δεν προκύπτει συνδρομή των, προς τούτο, νόμιμων προϋποθέσεων. Η Λιμενική Αρχή, απαγορεύει την άσκηση του συγκεκριμένου επαγγέλματος και μετά την πάροδο της τασσόμενης προθεσμίας των πενήντα (50) ημερών, εάν διαπιστωθεί ότι δεν πληρούνται οι νόμιμες προϋποθέσεις άσκησής του.
Έλεγχος από την Λιμενική Αρχή τήρησης των προϋποθέσεων
Έκδοση βεβαίωσης συνδρομής νόμιμων προϋποθέσεων (βεβαίωση) για τη δραστηριοποίηση ως μαθητευόμενος δύτης
e-ΔΛΑ/ Κατηγορία: Δραστηριοποίηση μαθητευόμενου δύτη